19 Davidin Psalmi
Herran kunniaa ilmoittavat,
 Julistavat
 Avaruudet taivasten;
 Vahvuus töitä käsiensä,
 Ihmettelijä
 Kunnioittelee kiittäen.

 Kuvaa ijankaikkisuuden
 Valkeuden
 Päivä antaa päivälle,
 Yökin yölle määrätöntä,
 Ääretöntä
 Valtaa Herran valaisee.

 Lausehensa suloisimmat,
 Ihanimmat
 Töitä Herran ylistää;
 Sanomansa kaikki kieli,
 Kaikki mieli
 Kaikki järki käsittää.

 Mailman ääriin, lavialle,
 Avaralle
 Kuuluu heidän äänensä,
 Auringolle sääsi kerran
 Käsi Herran
 Juoksunsa ja määränsä.

 Niinkuin ylkä, uljas, uhkee,
 Jalo, muhkee,
 Päivän kirkas kuningas
 Käypi ylös siintävälle
 Vahvuudelle,
 Aina yhtä riemukas.

 Katso Herran käsialat,
 Jospa halaat
 Viisautta etsiä,
 Nosta silmäs kirkkaalle
 Taivahalle,
 Kuule ääni ylhäältä.

 Herran laki, muuttumaton,.
 Puuttumaton,
 Virvoitus on sielujen;
 Herran sana taitavaksi,
 Viisahaksi
 Tekee yksinkertaisen.

 Herran käskyt silmät himeet,
 Järjet pimeet
 Kirkkahasti valistaa;
 Herran pelko kaunihimpi,
 Kallihimpi
 Kiveä on kalliinta.

 Lihan häijyt himot meitä
 Synnin teitä
 Vaeltamaan pakoittaa;
 Kuka tuntee rikoksensa?
 Puutoksensa?
 Herra meitä armahda!

 Suurin olkoon Jumalalle
 Rakkaalle
 Ylistys ja kunnia!
 Synnin ikeen murtaissansa,
 Armollansa
 Syntiset hän lunastaa.

–t–t–t– [K. L. Lindström]

Lähde: Sanomia Turusta 15.6.1858.

Johan Ludvig Runeberg
K. L. Lindström
Virret
Sanomia Turusta
1858